সূত্রের খবর, বৈঠকে থাকবেন বাংলা, অসম, ত্রিপুরা, মিজোরাম এবং মেঘালয়ের মুখ্যমন্ত্রীরা। মূলত, ভারত-বাংলাদেশ সীমান্ত এলাকার নিরাপত্তা নিয়ে বৈঠকে আলোচনা হতে পারে বলে খবর। এছাড়াও জাল নোট, অনুপ্রবেশ, সন্ত্রাসবাদ এবং সীমান্ত এলাকায় নজরদারি বাড়ানো নিয়ে আলোচনা হওয়ার কথা রয়েছে বৈঠকে।  
 নিজস্ব প্রতিনিধি:  পাঁচ রাজ্যের মুখ্যমন্ত্রী এবং উচ্চপদস্থ আধিকারিকদের সঙ্গে আজ বৈঠকে কেন্দ্রীয় স্বরাষ্ট্রমন্ত্রী  রাজনাথ সিং।  বৃহস্পতিবার বিকাল তিনটে নাগাদ বৈঠক শুরু হওয়ায় কথা রয়েছে। সূত্রের খবর, বৈঠকে থাকবেন বাংলা, অসম, ত্রিপুরা, মিজোরাম এবং মেঘালয়ের মুখ্যমন্ত্রীরা। মূলত, ভারত-বাংলাদেশ সীমান্ত এলাকার নিরাপত্তা নিয়ে বৈঠকে আলোচনা হতে পারে বলে খবর। এছাড়াও জাল নোট, অনুপ্রবেশ, সন্ত্রাসবাদ এবং সীমান্ত এলাকায় নজরদারি বাড়ানো নিয়ে আলোচনা হওয়ার কথা রয়েছে বৈঠকে।   সন্ত্রাসবাদ দমনেও দেশের তরফে কী কী পদক্ষেপ করা উচিত, কতটা নজরদারি বাড়ানো উচিত, তা নিয়েও আলোচনা হতে পারে বৈঠকে। এবিষয়ে একটি সুস্পষ্ট রোডম্যাপ তৈরির সম্ভাবনাও রয়েছে। বিশেষজ্ঞরা মনে করছেন, এদিনের বৈঠকে আলোচনা হতে পারে দার্জিলিং নিয়েও।